**VG Nett** er et nettsted og en nettavis eid og drevet av mediehuset VG siden 10. oktober 1995. Nettavisen hadde 1,97 millioner lesere per dag i august 2020, og var på det tidspunktet Norges største.

Torry Pedersen var VG Netts første redaktør.

VG Debatt
---------

VG Nett har blant annet hatt en debattside, *VG Debatt*, som eksisterte fra 1999 til 2022. Siden var bygget opp som et diskusjonsforum og kategorisert i en rekke temaer som fotball, musikk og politikk. VG Debatt hadde over ti millioner brukerinnlegg i 2005.[*tredjepartskilde trengs*]

I juni 2020 kjøpte VG Diskusjon.no, noe som tok den totale trafikken på VGs diskusjonsplattformer til rundt to millioner månedlige brukere. Eierskapet i VG Debatt og Diskusjon.no ble senere overført til VGs nye datterselskap Maximo AS.

### Omlegging av forumet

Den 15. juli 2021 gjennomførte VG en større endring av debattforumets layout. Etter omleggingen gikk aktiviteten på VG Debatt betydelig ned, ifølge Alexa-rangeringen. En opptelling gjort av brukerne selv viste en nedgang på 98 % i antallet innlegg etter omleggingen i 2021, sammenliknet med antallet innlegg i samme periode i 2020. Maximo, som driver VG Debatt og Diskusjon.no, uttalte senere at de ikke kjenner seg igjen i tallene, og at det er flere feil ved målemetoden benyttet av brukerne, men bekreftet at rundt femti av de mest aktive deltakere på VG Debatt hadde byttet diskusjonsplattform.

I VGs årsoppgjør for 2021 skrev Gard Steiro følgende om omleggingen av VG Debatt:

> Relanseringen av VG Debatt i sommer skapte misnøye hos noen av våre lojale brukere. Vi ønsker å legge til rette for neste generasjons diskusjonsarena, men anerkjenner innspillene vi har fått fra trofaste brukere som ikke liker den nye løsningen. Foreløpig har trafikken på tjenesten gått ned. Men vi gir oss ikke, og jobber vi på videre for å få et best mulig fremtidsrettet forum.
> 
> 
> 
> 
> 

Den 28. november 2022 ble det offentlig at VG Debatt ble nedlagt fra 2. desember2022

Årets ord
---------

Ordet «askefast» ble først brukt av VG Netts journalist og frontredigerer Andreas Fosse i 2010. En drøy uke senere fikk ordet askefast 139 000 treff på Google Søk. Språkrådet kåret «askefast» til årets ord det samme året.

Referanser
----------

1. ↑  Ola Stenberg (6. oktober 2005). «Slik startet VG Nett-eventyret». *VG*. Besøkt 15. juli 2012.
2. ↑  «Koronapandemien akselererer det digitale skiftet - over 1 million heldigitale abonnement». *www.mediebedriftene.no* **(norsk)**. Arkivert fra originalen 28. juli 2021. Besøkt 28. juli 2021.
3. ↑  «Nye, offisielle tall: VG størst på antall lesere og abonnement». *www.vg.no*. Besøkt 28. juli 2021.
4. ↑  «10 millioner innlegg skrevet». *www.vg.no*. Besøkt 2. januar 2022.
5. ↑  Flaarønning, Guro (19. juni 2020). «VG kjøper diskusjon.no». *journalisten.no*. Besøkt 20. august 2021.
6. ↑  Jerijervi, Dag Robert. «VG kjøper Diskusjon.no fra Teknisk Ukeblad». *kampanje.com*. Arkivert fra originalen 6. oktober 2021. Besøkt 20. august 2021.
7. 1 2  Greger, Mats With (31. januar 2022). «Nylansering utløste brukerflukt fra VG Debatt». *journalisten.no*. Besøkt 1. februar 2022.
8. ↑  «VGD oppgraderes torsdag 15. juli - VGD». *vgd.no*. Arkivert fra originalen 26. juli 2021. Besøkt 30. september 2021.
9. ↑  «vgd.no Competitive Analysis, Marketing Mix and Traffic - Alexa». *www.alexa.com*. Arkivert fra originalen 6. oktober 2021. Besøkt 6. oktober 2021.
10. ↑  «VGs årsoppgjør 2021». *VGs årsoppgjør 2021* **(engelsk)**. Besøkt 5. januar 2022.
11. ↑  «VGD - RIP - VGD». *vgd.no*. Besøkt 28. november 2022.
12. ↑  Erlend Forssbakken (23. april 2010). «Han skapte ordet askefast». Kampanje.no. Arkivert fra originalen 26. desember 2010.
13. ↑  «VG Nett skapte årets ord». *VG*. 24. desember 2010. Arkivert fra originalen 26. desember 2010. Besøkt 24. desember 2010.
14. ↑  «Oskefast/askefast». *Språkrådet* **(norsk nynorsk)**. Besøkt 2. januar 2022.

Eksterne lenker
---------------

* (no) Offisielt nettsted Rediger på Wikidata
* (no) VG Nett på Twitter Rediger på Wikidata

* (no) VG Nett på Facebook Rediger på Wikidata

* (no) VG Nett på Instagram Rediger på Wikidata

* (no) VG Nett på Pinterest Rediger på Wikidata

* (no) VG Nett på Snapchat Rediger på Wikidata
* (no) VG Debatt Arkivert 7. april 2009 hos Wayback Machine.